Denzel Hayes Washington, Jr. (dhashay Disembar 28, 1954) waa atoore, filimsameeye Maraykan ah. Xirfada jilitaankiisa oo sareeysa darteed ayaa Mudane Denzel wuxuu ku guuleystay labo jeer abaal-marinta Golden Globe, Abaalmarinta Tony, iyo labo jeer oo ah abaalmarinta Academy Awards: mid ahaan wuxuu ugu guuleystay atooraha labaad ee ugu fiicnaa filimka Glory (1989) iyo atooraha koowaad ee ugu fiicnaa filimka khiyaanada iyo dagaalka badan ee lagu magacaabo Training Day (2001). Mudadii uu atooraha Mudane Washington wuxuu muteeystay abaalmarin badan iyo amaan heer sareeysa kuwaasi oo la xidhiidha shaqadiisa filim jilitaanka ah. Filimaanta aadka loogu amaano atoorahan waxaa ka mid ah: filimka ku saabsan midab-soocii Koonfur Afrika kaasi oo uu matalayo nin la odhan jirey Steve Biko oo ka mid ahaa dhaqdhaqaaqa xoriyad doonka; filimkaasi waa Cry Freedom (1987), filimka kale ee uu matalayo taariikhdii Malcolm X oo isla magacaasi wata Malcolm X (1992 film), filimka uu yahay feedhyahanka Rubin "Hurricane" Carter oo lagu magacaabo The Hurricane (1999 film), tababare kubada cagta Remember the Titans (2000), gabayaa iyo aqoonyahan The Great Debaters (2007), iyo khamarjiga daroogiistaha ahaa ee Frank Lucas oo uu ka matalay filim lagu magacaabo American Gangster (film 2007). .